Ma deg yixef wis sin, neɛreḍ ad d-nessebgen aseqdec n tutlayt n tmaziɣt ɣer tselmadin n yiɣerbazen yemgaraden di tɣiwant n Udekkar, ama deg tudert n yal ass neɣ deg uxeddim, d wamek i d-yettili usemres-is abaɛda tutlayin nniḍen bḥal tafransist d taɛrabt. Imi tamaziɣt d tutlayt n tyemmatt. Arnu ɣer waya iswi-nsen d asiweḍ n yizen s telqayt i yinelmaden deg tegnit n uxeddim akk deg tudert-nsen n yal ass.